Bawm lei hen thumal pehtlaitir a herh zia thu tawite 

- Vannunsiam Bawm 

Thlarauah leh Taksaah hawng kan ruitutla tangpinak hen Bawm 
chatial/chamal 1952 ah siam a hawng si. Chumi thawk Chatial tla asin hen 
kan Bawm mithiamtla sin-samitla nih Bawm lei hen chakuat rintla dawmh hen 
tusun niah kan Bawm lei hen Bibul leh Labutla muhkho hen kan um hi van 
nei kan si! Thu tawitek hen kan mithiamtla leh kan a ruiliaumitla sinah thu ka 
hawng lan duh chu - thumal pehtlaitir hi kan pawi a herh, bang ver rin leh rel 
kho ding hen. A bik tak hen, Sap leh Kawrcha lakah chun; Plural word asi 
chun chatialtla fawnh hep hen thumal khat siam asi. Chu chu Plural ko asi lo 
le, verb, adjective, noun leh adverb tla khawm chu hawite hen siam asi. Kan 
nih Bawm lakah chun, chu hawi hen kan mangnak a tawm thlo hen a lang. 
Kan rin hen kan chamaltla a pehtlai lo, rel a har, theihtiam a har, sar a har 
huam asi. Hi tla hi remhkhomi asi awt ma? Chamal pehtlaitir hi mikip rangah 
kan pawimawh hen a tul asi. Chamal pehtlaitir dantla hawng siam khomi sele, 
thungai kan tangkaipi ding ka lung a um. Hi atangah zauhtawnhnak hi hawi 
hen hawng tarlang rih sele - 

Zauhtirnak - 

1. Singular thawk hen Plural Form dan thuah: Sap lei thumal pakhat 
"Scholar" hi Singular form asi le, Plural form ah siam ding asi chun; "S" 
fawnh hen "Scholars" ti asi. Chu chu, "Scholar" leh "S" thleibik rin lo hen 
munkhat "Scholars" ti hen an rin. Kan Bawm lei hen "Scholar" chu 
"mithiam" tinak asi ko, chu chu Singular form asi. Plural form ah siam 
ding asi chun, "S" ruangrulah "tla" mang bak ding a suak. Kan mang 
rereng khawmsele, "Mithiam" leh "tla" thumal munkhat hen pehtlaitir asi 
loh. Hawlh dangdang lakah (Sap leh Kawr) lakah chun munkhat hen an 
pehtlaitir tawn. Chu hawi hen chun, kan nih khawm nih "Mithiam tla" ti 
rin lo hen "Mithiamtla" ti rin hen ka mang kho awt bak ma? Asan chu 
"mithiam" leh "tla" fawnh hen Plural Form kan siam chun, thumal khat a 
hawng si rawh asi. Chu hawite hen herhnaktla, hamhnaktla, muruitla 
leh thuawitutla ti asi. 

2. Verb thawk hen Noun Form dan: Verb thawk hen Noun ah siam ding 
hen, kan Bawm lei hen kang tamtak thumal fawnhsih dingmi tla a um. 
Chu lakah, "tu" leh "nak" thumal hen zauhtawnhnak hawng siam rih 
sele - 

• "Tu" ti mi thumal fawnh khawm hen, Verb thawk hen Noun ah siam 
kho asi. Hi hawi hen 

- Phuah (Verb) + tu = Phuahtu (Noun) 

- Kham (Verb) + tu = Khamtu (Noun) 

• "Nak" thumal hen khawm Verb thawk hen Noun ah siam kho asi. Hi 
hawi hen - 

- Kal (Verb) + nak = Kalnak (Noun) 

- Herh (Verb) + nak = Herhnak (Noun) 



Sikhawmsele, mi cherkhet nih Chamal fawnh hen kan rin lo asi. "Phuah 
tu"; "Kham tu"; Kal nak" leh "Herh nak" ti hen kan rin tawn. Hi hawi 
hawng silo hen thumal khat a hawng chang rawh ruangah chun, 
Khamtu, Phuahtu, Kalnak leh Herhnak ti hen rin lakah mangkhomi sele, 
a dawh lai ka ti. 

3. Verb thawk hen Adjective Form dan: Sap leh Kawrcha lakah kang 
tamtak "verb" thawk hen "adjective" ah siamdan a um hawite hen, 
Bawm lakah khawm siamding kangnung tamtak a um bak asi. Chutla 
lakah "kho" ti mi thumal pehtlaitir hen zauhtawnhnak ka hawng siam lai 
rih. 

• "kho" thumal pehtlaitir hen Verb thawk hen Adjective ah siam kho 
asi. Hi hawi hen - 

- Sin (Verb) + kho = Sinkho (Adjective) 

- Rel (Verb) + kho = Rinkho (Adjective) 

Hi hawi hen Verb thawk hen Adjective siam kho asi. Sikhawmsel, Kan 
Bawm mi tamtak nih chun; hi hawi hen chamal (Sin kho, rin kho) 
pehtlaitirnak tla a tawm thlo le, Sap leh Kawrcha lakah chun, chamal 
pehtlai niar hen rin asi. 

4. Adjective thawk hen Adverb Form dan: Sap leh Kawrcha lakah kang 
tamtak "adjective" thawk hen "adverb" ah siamdan a um hawite hen, 
Bawm lakah khawm siamding kangnung tamtak a um bak asi. Chutla 
lakah "tak hen" ti mi thumal pehtlaitir hen zauhtawnhnak kan hawng 
siam rih. 

• "Tak hen" ti mi thumal hen khawm Adjective thawk hen Adverb ah 
siam kho asi. Hi hawi hen - 

- Dawh (Adjective) + tak hen = Dawhtak hen (Adverb) 

Hi hawi hen Verb thawk hen Adverb siam kho asi. Sikhawmsel, Kan 
Bawm Labu leh Bible lakah chun; hi hawi hen chamal pehtlaitirnak tla a 
tawm thlo le, Sap leh Kawrcha lakah chun, chamal pehtlai niar hen rin 
asi. 

5. Noun thawk hen Adjective Form dan: Noun thawk Adjective ah 
siamdan hi Bawm hen khawm kangnung tamtak a um asi. Chu lakah 
"mi" thumal hen zauhtawnhnak hawng siam rih sele - 

- Tlang (Noun) + mi = Tlangmi (Adjective) 

- Bangladesh (Noun) + mi = Bangladesh mi (Adjective) 

Cha kan rinmi chu, "Tlang mi" leh "Bangladesh mi" ti hen. Hinah hin 
kan cha rin lakah chamal kan pehtlaitir loh. Kawr leh Sap lakah chun, 
chamal an pehtlaitir asi. Chamal pehtlaitir hen "Tlangmi" leh 
"Bangladeshmi" ti hen rin kho awt ma asi? 

6. Adjective thawk hen Verb a form dan: Adjective thawk Verb ah form 
ding hen Saptla nih kangnung tamtak an siam. Bawm lei hen a siamdan 
pakhat hinah hawng tar lang rih sele - 



- "tir" timi thumal hen hi hawi hen siam kho asi. Zauhtawnhnak ah 
Dawh (adjective) + tir = Dawhtir (Verb) 
Chamal pehtlaitir hen chun, "dawhtir" ti hen rin hi dawh asi. Sap cha 
lakah khawm, "dawh = beautiful (Adjective), dawhtir = beautify (Verb)" ti 
asi. Sap lakah chun, thleibik rin lo hen mun khat hen an rin tawn asi. 
Chu hawi asi chun, zeitin mi kan pawm lai ne, "dawh tir" ma "dawhtir" ti 
mi? 

Thluk niam tlunah ngeihdan: 

Thluk niam pekdan khawm kan cha rin lakah a bangnung lo hen a lang. 
Chutla chu zeitin mi reng pawm dauh sele; kan ekte hen kan a bangrang kho 
lai? Zauhtawnhnak ah - 



Sap lei hen thumal 


Bawm lei hen rinmi zeimi reng kan pawm ding mi? 


Soft 


Neem / Nem / Nem 


Writing 


Chariin / Charm / Charin 


Maiden 


Nungaak / Nungak / Nungak 



Kan reltu zawzawng nih, krei thatla kan a pek vima lai le, chamaltla kan 
dawhtir hen kan thangsotir lai. Hi chamal siamdan tlunah nan ngaihdan 
thatla cherkhet tawngding lungumnak nei hen zahnak chibai! 



